Diari Oficial de la Generalitat Valenciana


Sumari del DOGV 3212, del 27-03-1998 (1998/900514)

ACORD de 29 de gener de 1998, de la Comissió Territorial d'Urbanisme de València, que fa referència a la modificació del nucli del far del Pla General de Cullera.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/1998/01/29/(1)/dof/vci/html**

### Dades del document

Número de DOGV
:   3212

Data del DOGV
:   27-03-1998

Secció del DOGV
:   I. DISPOSICIONS GENERALS

Número del document
:   1998/900514


Data del document
:   29-01-1998

Organisme emissor


Tipus de document
:   Acord

Descriptors 

:   * Cullera
    * pla d'urbanisme

ACORD de 29 de gener de 1998, de la Comissió Territorial d'Urbanisme de València, que fa referència a la modificació del nucli del far del Pla General de Cullera. [1998/C1868]  
Vist l'expedient tramés per l'Ajuntament de Cullera, que fa referència a la modificació Nucli del Far, del Pla General, i de conformitat amb els següents:  
Antecedents de fet  
Primer  
El projecte es va sotmetre a informació pública per mitjà de l'acord de 15 de juliol de 1997. Després del pertinent període d'exposició pública, en el qual es van presentar sis al·legacions, el va aprovar provisionalment el ple de l'Ajuntament el 28 d'octubre de 1997. Va tenir entrada en el Registre de la Comissió Territorial d'Urbanisme de València el 5 de novembre de 1997.  
Cal destacar que, amb l'aprovació provisional, es produeix una alteració en diversos punts que formen la modificació, en concret, s'afegeix el punt 23 i se suprimeix -relacionat amb l'anterior- el punt 10, amb la qual cosa per a l'estudi del projecte es tindrà en compte el que resulte de l'últim acord municipal.  
Segon  
El projecte consta de memòria informativa i justificativa i plànols d'informació i d'Ordenació, i amb aquest s'ha tramés l'expedient administratiu complet.  
Tercer  
L'objecte del projecte és la introducció de diverses modificacions en l'àmbit territorial, 5, «Nucli del far», del Pla General d'Ordenació Urbana de Cullera, a fi de solucionar diversos problemes plantejats en la zona. Aquest expedient consta de 22 punts, l'objecte concret del qual pot desglossar-se de la manera següent:  
- Modificacions que afecten temes de qualificació del sòl, tant pel que fa a qualificacions amb aprofitament lucratiu, com pel que fa a qualificacions sense aprofitament lucratiu o per a dotacions. Dins d'aquest apartat s'inclouen els punts 1, 2, 4, 5, 8, 9, 12, 14, 16, 20, 21 i 22.  
- Modificacions que atenen, principalment, temes d'alineacions viàries. S'inclouen dins d'aquest apartat els punts 3, 6, 11 i 15.  
- Modificacions que tenen per objecte qüestions relacionades amb temes d'alçades de les edificacions. S'inclouen dins d'aquest apartat els punts 13 i 17.  
- Modificacions que tenen per objecte adequar les determinacions del Pla General a modificacions anteriors de l'esmentat planejament. S'inclouen dins d'aquest apartat els punts 7, 18 i 19.  
- Modificació que té per objecte la delimitació d'una unitat d'execució (UE 22-1), que afecta el punt 23, i que va ser introduïda en l'acord municipal d'aprovació provisional.  
Quart  
Cullera té un pla general d'ordenació urbana aprovat definitivament pel conseller d'Obres Públiques, Urbanisme i Transports el 19 de maig de 1995. Fins ara s'han tramitat diversos expedients de modificacions puntuals que en total sumen 27 punts, així com diversos plans de desenvolupament del vigent pla general. Cap d'aquests no afecten de manera directa la zona objecte d'aquestes modificacions.  
Cinqué  
La Comissió Informativa de la Comissió Territorial d'Urbanisme de València, en la sessió del 26 de gener de 1998, va emetre un informe relatiu al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
La tramitació ha sigut correcta d'acord amb el que estableix l'article 38, per remissió de l'article 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Segon  
La documentació tècnica està completa a l'efecte del compliment del que estableix l'article 27 de la Llei Reguladora de l'Activitat Urbanística.  
Tercer  
Respecte de les modificacions que afecten temes de qualificació del sòl, que inclouen els punts 1, 2, 4, 5, 8, 9, 12, 14, 16, 20, 21 i 22 es justifiquen per la necessitat d'adequar el planejament a la realitat que hi ha, i es considera que aquestes alteracions no són substancials i no alteren l'ordenació global de la zona, ni els usos i característiques, més aviat el contrari, les potencia ja que manté el que hi ha. Per tot el que s'ha dit anteriorment no hi ha inconvenients per a l'aprovació dels punts esmentats.  
Quart  
Respecte de les modificacions que atenen, principalment, temes d'alineacions viàries, que inclouen els punts 3, 6, 11 i 15, es justifiquen per qüestions -en uns casos- relatives a la impossibilitat d'executar els dissenys viaris previstos o per la necessitat de permetre una major fluïdesa en el trànsit rodat, i busca també adequar-se a la realitat existent. Per tot el que s'ha dit anteriorment, no hi ha inconvenients per a procedir a l'aprovació dels punts esmentats.  
Cinqué  
Respecte de les modificacions que atenen temes d'alçades de les edificacions s'inclouen en aquest apartat els punts 13 i 17, i es justifiquen aquestes alteracions per la necessitat d'adequar el planejament a la realitat existent, a més de buscar donar un tractament més harmònic amb el règim d'alçades de l'entorn als immobles afectats. Per tot això, no hi ha inconvenients per a l'aprovació dels punts esmentats.  
Sisé  
Respecte de les modificacions que tenen per objecte adequar les determinacions del pla general a modificacions anteriors del planejament esmentat, s'inclouen dins d'aquest apartat els punts 7, 18 i 19, cal dir el següent:  
- El punt 7 té per objecte recollir en el planejament la modificació número 10, sobre la qual va emetre un informe favorable la Comissió Territorial d'Urbanisme de València, en la sessió del 22 d'abril de 1997, aprovada definitivament pel conseller d'Obres Públiques, Urbanisme i Transports el 20 d'octubre de 1997.  
- El punt 18 té per objecte recollir en el planejament la modificació número 15, la qual va ser suspesa en l'aprovació definitiva per la Comissió Territorial d'Urbanisme de València, en la sessió del 22 d'abril de 1997. S'adduïa com a justificació d'aquesta suspensió la falta d'informe per l'organisme competent en matèria de costes, i com que fins ara no s'ha presentat no es pot considerar esmenada aquesta deficiència.  
- El punt 19 té per objecte recollir en el planejament la modificació número 6, la qual va ser aprovada definitivament per la Comissió Territorial d'Urbanisme de València, en la sessió del 19 de desembre de 1996.  
Del que s'ha dit abans es desprén que no hi ha cap inconvenient per a l'aprovació dels punts 7 i 19. Respecte del punt 18 es mantenen les deficiències que, al seu dia, van impedir-ne l'aprovació, amb la qual cosa no es pot procedir a l'aprovació.  
Seté  
Respecte de la modificació que té per objecte la delimitació d'una unitat d'execució (UE 22-1), que afecta el punt 23, es considera que la seua delimitació és conseqüència de l'estudi de les al·legacions presentades durant el tràmit d'informació pública. Es considera justificada la seua delimitació i s'adjunta al projecte la fitxa urbanística de la nova unitat d'execució que passa a anomenar-se UE 22/1. Per tot el que s'ha dit anteriorment no hi ha inconvenients per a l'aprovació dels punts esmentats.  
Vuité  
Considerats conjuntament tots els punts que integren la modificació es considera que alguns d'aquests comporten un increment dels aprofitaments lucratius, cosa que obliga a justificar el compliment del que estableix l'article 55.3 de la Llei Reguladora de l'Activitat Urbanística. Amb aquesta finalitat es presenta un quadre comparatiu, on es contraposen els punts que comporten increments lucratius amb aquells que redueixen l'aprofitament lucratiu, del qual es desprén que hi ha un increment d'edificabilitat de 5.025 metres quadrats/sostre, per la qual cosa si apliquem els paràmetres del Pla General hi ha la necessitat de crear una zona per a dotacions de 826 metres quadrats. Del conjunt de la modificació s'observa la creació de 3.990 metres quadrats d'espais lliures públics, cosa que dóna un saldo positiu de 3.163 metres quadrats, amb la qual cosa es considera justificat el precepte esmentat.  
Cal destacar que respecte de l'esmentat increment per a dotacions es fa menció expressa que es destinarà per a justificar possibles i futurs increments lucratius que es produeixen en altres modificacions del Pla General.  
Nové  
La Comissió Territorial d'Urbanisme és l'òrgan competent per a emetre el dictamen resolutori sobre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el estableix l'article 38.3, per remissió de l'article 55.1, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista de tot això, la Comissió Territorial d'Urbanisme, en la sessió del 29 de gener de 1998, acorda:  
Primer  
Aprovar definitivament els punts 1, 2, 3, 4, 5, 6, 7, 8, 9, 11, 12, 13, 14, 15, 16, 17, 19, 20, 21, 22 i 23 de la modificació del nucli del far del Pla General d'Ordenació Urbana de Cullera.  
Segon  
Mantenir la suspensió respecte del punt 18, atés que no s'han esmenat les deficiències indicades per la Comissió Territorial d'Urbanisme de València en la sessió de 22 d'abril de 1997.  
Tercer  
No entrar a considerar el punt 10.  
L'Ajuntament de Cullera haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no exhaureix la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.  
Tot això, sense perjudici que es puga interposar qualsevol altre recurs que es considere oportú.  
València, 29 de gener de 1997.- El secretari de la Comissió Territorial d'Urbanisme: José Manuel Palau Navarro.


Còpia Permalink ELI